Return (album iKON)

Return ialah album penuh dalam bahasa Korea kedua bagi kumpulan muzik lelaki iKON. Ia dilancarkan oleh syarikat YG Entertainment dan diedarkan oleh Genie Music pada 25 Januari 2018. Album ini terdiri daripada 12 buah lagu dan runut "Kita Bercinta" (사랑을 했다) dipilih sebagai runut utama.

Latar belakang 
Selepas melancarkan album penampilan sulung Welcome Back pada tahun 2015, kumpulan muzik iKON membuat beberapa konsert jelajah untuk dua tahun, memulakan jelejah di beberapa negara Asia dan Jepun, termasuklah jelajah Japan Dome, di mana mereka telah menarik lebih daripada 800 ribu peminat ke jelajah-jelajah tersebut dan memecahkan beberapa rekod untuk artis baru, termasuklah kumpulan muzik terpantas untuk membuat konsert di Japan Dome sejak penampilan pertama. Ketika musim jelajah tersebut, mereka juga telah melancarkan dua single iaitu "#WYD" dan "New Kids: Begin".

Sejak September 2017, iKON telah merakamkan video muzik baru dan Yang Hyun-suk telah mengkongsikan satu video pendek daripada video muzik itu di dalam akaun media sosial peribadi beliau pada 20 September. Bulan berikutnya, ahli-ahli kumpulan iKON mengatakan bahawa mereka sedang menghasilkan muzik dan akan melancarkannya. Pada bulan Disember, YG Entertainment (YGE) mengumumkan bahawa kumpulan ini akan membuat kemunculan semula pada Januari 2018 dan Yang Hyun-suk juga telah mengkongsikan di laman sosial beliau video acah bagi babak filem dalam video muzik baru iKON. 

Pada 6 Januari, iKON melancarkan filem acah kemunculan semula dengan judul album Return, menandakan album studio pertama kumpulan dalam dua tahun sejak album pertama Welcome Back. Filem yang diarahkan oleh VM Project Architecture mempunyai monolog daripada ahli kumpulan iKON Bobby. Kumpulan ini mengatakan mereka memilih nama 'Return' (Kembali) untuk album baru tersebut kerana "makna untuk melihat kembali titik permulaan dan niat asal mereka". Pada 12 Januari, YGE mendedahkan poster pertama dengan tarikh pelancaran rasmi iaitu 25 Januari melalui blog rasmi. Hari berikutnya, mereka mengumumkan runut utama "Kita Bercinta" (사랑을 했다) dan kemudiannya senarai runut untuk album juga didedahkan, yang menunjukkan lapan lagu baru dan empat lagu versi bahasa Korea yang pernah dilancarkan di Jepun. B.I dikreditkan sebagai penggubah dan penulis seni kata lagu dalam kesemua lagu bersama-sama dengan seniman dan penerbit YG yang lain, antaranya Psy, Tablo, Choice37 dan Teddy Park.

Senarai runut

Rujukan

Pautan luar 
 Video muzik 
 Laman muzik: 

Album IKON
Album berbahasa Korea
Album YG Entertainment
Album 2018